HANGO SA TOTOONG KUWENTO
So, kumusta ka naman ngayon dito
sa Miss International Queen contest?
Sobrang kinakabahan,
pero sobrang excited din na maiuwi ang korona.
-Talagang confident ka, 'no? -Oo naman.
Dito na lang kami magta-touch up!
Salamat po.
Upo na lang po dito.
Sandali lang! Papunta na! Tabi, tabi! Pasensiya na po!
Padaan ako! Pasensiya na po!
Nakita ko na!
Excuse me.
Tara, bilisan na natin.
Excuse me. Ikaw na. Dito tayo.
Nagpagupit ako ng buhok
SEIKO MATSUDA
Sabi mo parang naging ibang tao ako
Mukha kang nahihiya
Habang dinadaanan mo ako
Ano'ng ginagawa mo? Bilis. Aalis na tayo.
Sige na, kilos na. Magbihis ka na.
Ikaw, loko-loko ka!
Hayaan n'yo na siyang tapusin 'yong kanta.
Palagi kang nagtatago
Sa likod ng pag-aalinlangan
Fresh, fresh, fresh!
Buksan mo na ang pinto sa tag-init
At dalhin mo ako kung saan
Fresh, fresh, fresh!
Bubuksan ng tag-init ang pinto
At tatanggapin tayo kung ano tayo
Binabae!
Abnormal!
Jokla ka!
Gusto ko 'tong suot ko!
Saka gusto ko 'tong kantang 'to! Bakit n'yo ba 'ko pinagtatawanan?
KENJI ONISHI KIDS AMATEUR SINGING CONTEST
Takbo!
Next!
Ready.
Set…
Dumadaan ang mga kotse
Nasa magkaibang kalsada tayo
Alam n'yo, bumili ako ng bra no'ng isang araw.
-O? Bra? -Anong kulay?
-Pink. -Pink? Ay, ang cute.
Mas maliit 'yong sa 'yo.
Mas maliit? Lumaki na 'yong boobs ko.
-Talaga? -Sa tingin ko naman.
Sinasabi mong mahal mo ako?
DEAR TAKESHI, MASAYAHIN KA PALAGI
Seryoso ka ba?
FROM KENJI
TO TAKESHI
Nakabantay sa akin lahat ng tao
Pa'no mo 'yon nagawa sa 'kin?
Fresh, fresh, fresh!
O, 'yong binabae!
Si abnormal!
Bayot talaga!
Ay, nagpapa-cute. O, tumakbo!
-Hoy, Onishi! -Tumakbo!
Bakit ba nila 'ko pinagtatawanan?
Ano ba'ng mali sa 'kin?
Ano ba 'ko?
Lasing ka na, Wada.
Ano ka? E di, doktor.
Doktor?
Ako?
Di ba, pagkapasok mo sa OIM bilang doktor, nag-quit ka kaagad?
Magaling ka sana, kaso ibang klase ka rin, e.
Hoy! Ano ba'ng nangyari?
Sabihin mo na!
Walang nangyari.
Ang mga doktor…
walang pakialam sa mga pasyente nila.
Ang gusto lang nila, mag-opera.
Di n'yo iniisip 'yong mga pasyente n'yo.
Kung saan lang may masakit, 'yon lang ang iniintindi n'yo.
Sino ka ba para magsalita?
Nasa cosmetic surgery ka naman, e. Do'n ka na lang.
Basta kami, nagliligtas kami ng buhay!
Tama ka.
Di nga siguro ako nagliligtas ng buhay.
Puro pag-aayos nga lang siguro ng itsura ang ginagawa ko.
Pero di gaya n'yo,
di ko kinakalimutan…
kung ano talaga ang ibig sabihin…
ng pagiging isang doktor.
-Wag kang mambato! -Pagkain 'yan, o.
Mahilig kayo sa laman, di ba?
O, sige, operahan n'yo!
Tama ka nga yata.
Sobrang gulo dito.
Magulo lagi dito.
-Ha? -Kain na tayo.
-Ma. -O?
Pwede po ba 'kong…
umabsent bukas?
Ang sakit ng tiyan ko, e.
Di na 'yan masakit bukas.
Hilutin ko ba?
Wag kang masanay na nag-a-absent, anak. Pumasok ka.
Sige po.
Ha? Papasok ka na agad?
Tanga, iihi lang ako.
Ay, okay.
-Kain pa! -Eto na, o. Kukuha na!
Bitawan n'yo 'ko!
Tama na, o!
'Tang ina n'yo!
Mamatay ka nang binabae ka!
Tingnan nga natin kung may hotdog ka.
Mas maganda kung makapal ang makeup mo.
-Tama na! -Hawakan n'yo!
Bakit, ano 'yon?
Ma'am.
Ano po kasi…
Di ko na po kaya.
Tulungan n'yo po 'ko.
Onishi.
Dapat siguro, tingnan mo rin ang sarili mo.
Tigilan mo na 'yong pagiging malamya. Kumilos ka gaya ng isang lalaki.
Ano ba 'yong "malamya"?
Nagpapakatotoo lang naman ako.
Ano ba talaga 'ko?
Sabihin n'yo naman sa 'kin, o.
SHINSAIBASHI-SUJI SHOPPING STREET
WORKING-CLASS NEIGHBORHOOD KUNG SAAN LAHAT, NAGMAMALASAKIT
OPEN FOR BUSINESS
VIDEO ROOM SCREENING ROOM
SHOW HOUSE JORDAN PUB
Gumagapang ang mga ulap
Ikaw ay bahagi ko
Lumulutang ka sa langit
Ikaw ay bahagi ko
Ang bahaghari sa itaas
Ikaw ay bahagi ko
Ito ang paglalakbay ko, buhay ko At pagmamahal ko
Kung alam mo ang ibig kong sabihin
Kung alam mo lang ang ibig kong sabihin
Mga ulap, gumagapang sa itaas Mukha silang…
Teka, stop muna!
Megumi naman! Di ka masyadong naka-smile!
-Sorry. -Jennifer, i-memorize mo 'yong steps.
-Okay. -Ikaw naman, Marumi.
-Ang tigas mo. Konting lambot naman. -Okay.
Ulitin natin from the top.
Teka nga…
Sino ka?
Ano, ang ganda n'yo kasi.
Pero feeling ko, hindi kayo ordinaryong babae.
Na-curious lang ako.
Lakas mo makiramdam, a.
Karamihan, di nahahalatang may lawit ako, e.
Gusto kong…
Gusto kong maging isang idol. Gaya ni Seiko Matsuda.
Ano'ng pinagsasasabi mo?
Pwede po ba akong magtrabaho dito?
Gusto kong kumanta saka sumayaw. Gaya no'ng ginagawa n'yo kanina.
Saka kasi…
first time ko lang nakakita ng ganito.
Noon pa…
gusto ko nang magsuot ng magaganda at may mga design na skirt.
Pero lagi nilang sinasabi, "Ang lalaki, nagpapantalon."
Sa school nga,
diwata ang tawag sa 'kin.
Tinatawag nila akong "binabae".
Parang di ako tao kung ituring. Sobrang sakit—
Tama na 'yang pagiging kawawang bida mo.
Ganyan talaga ang buhay.
Tingin mo, malala na 'yan? Marami d'yan, mas malala pa 'yong naranasan.
Tandaan mong di ka espesyal. Malayo ang mararating mo pag gano'n.
Pero sige.
Ako'ng bahala sa 'yo.
Talaga po?
Ang jokla, di nagsisinungaling.
Minsan siguro.
Pero ito, ha.
Lilinawin ko lang sa 'yo.
Pwede kang magtrabaho dito hanggang sa magkandakuba ka,
pero hindi ka magiging babae.
Okay po.
Pero pwede kang maging…
"newhalf".
Maraming salamat po.
'Yong ibang section, konti lang ang surprise test.
Kami, madami.
Nakakainis nga, e.
Naisip namin, didiretso kami sa library after class.
Mag-aaral kayo sa library?
Sama-sama po kaming magre-review.
O, sige. Pagbutihin mo. Ginagawa ng lalaki kung ano ang tama.
-Siyempre naman po. -Allergic ka nga sa mga libro mo, e.
-Di ba? -Manahimik ka d'yan!
Ang sarap! Ma, iba talaga ang kimpira n'yo.
Mabait na bata talaga 'to si Kenji.
Hintayin n'yo lang.
Magiging doktor 'to o kaya politiko, balang-araw.
-Kaya mo 'yon, Kenji. -Malabo.
Wag mo ngang sinasabi 'yan. Kita mo nang pinagbubutihan nitong bata.
JORDAN PUB
Sorry po, Lola.
Ano po kasi, hindi po ako magiging doktor o politiko.
Magiging "newhalf" po ako.
Nagpa-boob job ka na naman?
-Para di kasinliit ng sa 'yo. -Grabe ka. Ang sama mo, gaga.
Baka ikaw.
Sis, ilang pills ang iniinom mo?
-Five per day. -Ha?
-Five? -Talaga?
Safe ba 'yong gano'n?
-Sumusuka nga ako araw-araw. -Oo nga.
Sulit naman para sa boobs ko.
Pangarap ko 'to, e.
Di ba? Feeling mo siguro, babaeng-babae ka.
Gano'n nga 'yong feeling ko.
Talaga? Gano'n? Di ka naman ganyan dati.
Di lang halata, pero grabe ako magpaturok.
Pero mas trip ko pa rin 'yong yakiniku kesa sa hormones.
Hormones! Hormones! Hormones!
Hormones! Hormones! Hormones! Hormones!
Do'n muna ako sa gamit ni Marumi.
Tapos, kay Aki. Tapos, kay…
Okay…
Uy, bata.
May iuutos ako. Pwedeng pa-pick up ng mga gamot ko?
A, sige.
Go lang.
Tuloy lang po.
Ang cute niya, 'no?
Bili na kayo!
Babaeng-babae ang itsura ko!
Bili na!
Ang cute mo naman!
Wow, ang cute niya!
Mag-enjoy po sana kayo dito sa kanta ni Kumiko Yamashita.
Ang pulang araw
Nagliliyab, naglalagablab
Gusto mo, date tayo?
Kahit ang nakakasilaw na init
Nabubuhay pag dumadaan siya
Ang kanyang maamo at maliit na mukha
Ang kanyang tingin
Ay larawan ng tag-init
Sa pag-angat niya ng magandang salamin
Magtatagpo ang inyong mga mata
Lalamunin ka ng kaba
Matitigil ang mga iniisip mo
Sisindihan niya ang mitsa mo
Ang durog mong puso
Maaaring magkapira-piraso
Siya ang mutya ng equator
Nakakapasong subtropics ang pag-ibig
Siya ang mutya ng equator
Ingat sa nakakapaso niyang yakap
Kumakabog-kabog!
-Para po sa 'yo. -Salamat!
Dug-dug! Dug-dug!
Siya ang mutya ng equator
Nakakapasong subtropics ang pag-ibig
Siya ang mutya ng equator
Ingat sa nakakapaso niyang yakap
Kumakabog-kabog!
Dug-dug! Dug-dug!
WADA PLASTIC SURGERY CLINIC COSMETIC AND PLASTIC SURGERY
Sinasabi ko nga sa 'yo, okay lang 'yon!
Ulitin ko pa ba?
Wala nang point na i-enhance pa natin ang mga mata mo.
Di ka magkaka-double eyelids. Magiging quadruple. Papangit ka!
Hindi double, ha. Quadruple. Baka nga sextuple. Gusto mo?
Bakit ba ganyan ka?
Sinabi ko sa 'yo 'yong gusto ko. Tapos, 'yan lang ang sasabihin mo?
Sinasabi ko lang 'yong tingin kong makakabuti sa 'yo.
Saka puntahan mo dapat 'yong sumira sa ilong mo.
Idemanda mo para kumita ka. Ako ang aayos n'yan.
Ewan. Ayoko na.
Walang kuwenta 'tong clinic!
Sa iba na lang ako!
Wag naman. Peperahan ka lang nila.
Pambihira.
Pasensiya na po.
WADA PLASTIC SURGERY CLINIC PREMARIN - JORDAN PUB
Grabe, ang ganda natin.
-Obvious naman, e. Sinasabi mo pa. -Di ikaw ang kausap ko.
-Ha? -'Yong sarili ko sa salamin.
Hala, magkakaganyan pala pag matagal na dito.
Marami kang matututunan sa 'kin.
-Ay, wag na. Salamat na lang. -Grabe ka.
Excuse me po.
Parang galit 'yong doktor, e.
Natakot ako, kaya iniwan ko na lang do'n 'yong business card natin.
Seryoso?
Sa bagay, nakakatakot magsalita 'yon, e.
Ay, tingnan mo, o!
Bagay sa 'yo 'yang ganyan.
Di ba?
Maraming salamat po!
Oo nga, pero, eto, ha.
Lolobo ka pa n'yan.
Maniwala ka. Gano'n ang nangyari sa 'kin.
'Yong mga late ang puberty, sila 'yong mga biglang tumataba.
Ikaw, tumaba talaga.
Ikaw talaga, sis.
-Totoo naman. -Ano ba'ng kinain mo? Lumobo ka bigla, e.
Bakit, Kenji?
Masama ba'ng pakiramdam mo?
Sa nakain ko po yata.
Okay na po, naisuka ko na.
-Namumutla ka. -Okay lang po 'ko.
Sige na, Ma.
Tulog na po.
Ikaw.
Ang dami mong ininom.
Di 'yon alak.
Pills 'yon.
Masisira 'yang katawan mo.
Sorry po.
Mas mag-iingat na po ako.
Mabuti naman.
Tapos na ang sermon. Alis na.
Oo nga pala.
May sasabihin ako.
Ano po 'yon?
Gagawin na kitang performer.
Talaga po?
Okay ba sa 'yo 'yong "Ai"?
Ai po?
Stage name mo.
Di naman pwede 'yong "Kenji".
Mamahalin ka ng tao sa "Ai".
Ai.
Madalas, gabi na umuuwi si Kenji.
Tumigil na siya sa pag-aaral, a. Ano'ng pinagkakaabalahan niya?
Kung nag-aalala ka, ba't di mo siya tanungin?
Ano ka ba naman? Trabaho ng nanay 'yon.
Ma? Sa 'yo ba 'to?
-Hmm? -Nasa sahig po, e.
Masyadong matingkad 'to.
Di sa inyo?
Hoy, ikaw.
Wala akong alam d'yan.
Nangako ako sa 'yo, di ba? Sabi ko, tapos na ang pambababae ko.
-Ano? -Naku, yari si Papa.
Salamat po!
Itlog ko ang nakataya dito!
Ano ba namang lugar 'to?
Paisa-isang hakbang sa buhangin
Habang nagmumuni-muni
Tumalikod ako
Tapos, may natanaw ako sa malayo
Tumatakbo sa baybayin papalapit sa akin
Biglang nanlamig ang likod ko
Iyon ay matamis na hudyat ng pag-ibig
Na lumalapit sa akin
Mabagal ang galaw ng lahat
Sa ating tagpuan
May halong kilig
Tayo ay tinatawag
Mabagal ang galaw ng lahat
Sa ating tagpuan
Nakikita ka
Nitong mga mata ko
So, ano po pala'ng trabaho n'yo?
Doktor ako.
Talaga po?
Okay po. Doc?
Ano'ng masasabi n'yo sa performance ko?
Ano 'ka mo?
Ano po kasi…
first time kong nag-perform.
Talaga?
Para kang…
nagniningning.
Sobrang chill mo lang.
Na para bang pinanganak ka para mag-perform.
Lasing na yata ako.
Si Mama ang nagtahi ng dress ko noon.
Talaga?
Nakagano'n ka do'n sa singing contest?
Pinagtawanan ako ng mga batang lalaki.
Kadiri daw ako.
Abnormal daw ako.
Abnormal?
Ano 'yon?
Wala.
Sa akin lang naman, ha.
Pag tinatawag ka nilang "abnormal", ibig sabihin, di ka nila naiintindihan.
Kung may kahit isa lang na makakaintindi,
hindi ka na abnormal.
Sorry, ha. Ang corny.
Aba naman. May maganda ka rin palang nasasabi.
Dahil sa sinabi mo, Doc, may request sana ako.
Ano 'yon?
-Basta hindi pera 'yong request mo— -Hindi pera.
Alisin n'yo po 'yong itlog ko.
'Yong itlog mo?
'Yang bayag mo?
Nagbasa-basa ako.
'Yong hormones daw ng mga lalaki, do'n galing.
Ibig sabihin…
nagmumukha akong lalaki dahil do'n.
-So… pag pinatanggal ko 'to— -Mas magmumukha kang babae.
Kaya n'yo ba?
Technically, di naman sa di posible…
Pero kasi, di 'yon gano'n kadali.
May Eugenic Protection Law, e.
Pag nag-orchiectomy ka…
Pwedeng makulong ang mga doktor pag nag-alis sila ng itlog.
Ayoko namang arestuhin nila kayo.
Alam n'yo po?
Mula pa noon, akala ko,
kusang matatanggal itong nasa pagitan ng mga hita ko.
Para magawa ko nang maging totoong ako.
Umasa ako na mangyayari 'yon.
Kaso di naman natanggal. Andito pa rin.
Tapos, ngayon, nagkakabigote na 'ko.
'Yong boses ko, lumalalim na.
Hindi ko na kaya.
Ayoko nito.
Ayokong mabuhay nang ganito.
Nakakainis.
Doc.
O, bakit?
Alam n'yo naman, e. Gusto kong magpaopera.
Pag-iisipan ko pa.
Doc.
Doc. Gusto kong magpaopera.
Mahirap na desisyon 'yong request mo!
Huling treatment na 'to.
Very good kang patient.
Pero, Doc…
ito na po ba talaga 'yon?
Oo.
Ayusin n'yo pa po ito.
Dapat po, 'yong mas maganda pa dito!
Successful 'yong operation.
Nailigtas namin 'yong buhay mo.
Hindi, Doc.
Pa'no 'ko mabubuhay nang ganito?
Doc?
Okay lang kayo? Bakit mukha kayong malungkot?
Ano ba ang ibig sabihin no'n?
Ng magligtas ng buhay?
Po?
Wala, sorry. Kausap ko 'yong sarili ko.
Doc!
Ai.
'Yong operation mo.
Payag na 'ko.
Talaga po?
Alam kong di mo 'ko titigilan hangga't di ako pumapayag.
Pero sa isang kondisyon.
Kondisyon po?
Kailangang sabihan mo 'yong mga magulang mo.
Kung ayaw mong sabihin 'yong tungkol sa surgery,
sabihin mo man lang 'yong nasa puso mo.
Ang tamis.
Mmm.
Ang sarap.
Bugbog ang aabutin ko.
Sigurado 'yon.
Ha? Ano ba'ng meron?
Wala. Basta, maghintay ka lang d'yan.
Nakakakaba, a.
Pero ewan.
Ang sarap nito.
Uy.
Pa.
Teka po.
Asan po si Mama?
Na-busy siya. Kasama niya 'yong mga taga-association sa 'tin.
A, okay po.
Koji.
Uy. Sa ibang table ka muna.
Ano?
-Basta, isa pang ganito, ha? -Oo.
Ayos!
O, ano ba 'yon?
Bilis, bago magsimula 'yong race.
Ano po kasi, Pa…
Gusto ko pong…
Ano?
Mabibigla lang po siguro kayo.
Gusto ko pong…
Gusto ko pong maging babae.
Alam ko pong pinanganak akong lalaki.
Pero gusto ko pong mamuhay bilang babae.
O, sige.
Buhay mo naman 'yan, e.
Bahala ka.
Ibig sabihin po…
matagal n'yo nang alam?
E, di ba…
tatay mo 'ko?
Akala ko, magiging lalaki ka pag pinaglaro kita ng baseball.
Sorry po.
Ipangako mo lang 'tong isang 'to.
Ang alin po?
Dapat buo ang loob mo sa gagawin mo.
Alagaan mo 'yang katawan mo.
Sa usapang lalaki, number one ka dapat.
Tatlo naman po 'yan, e.
Saka po…
sabi ko lang naman, gusto kong maging babae.
-O, ano? -Okay po, promise po.
Promise ko po 'yan.
May isa pa pala.
Wag mo na lang…
sasabihin sa mama mo.
Sobrang masasaktan siya.
Sigurado ka na ba dito?
Opo.
Sigurado na, kaso…
naaawa ako kay Mama.
Ginaganito ko 'yong malusog na batang pinanganak niya.
-Pwede ka pang umatras. -Ayoko.
Magso-sorry na lang ako balang-araw.
Doc?
O?
Itong pagtanggal sa itlog ko,
kayo lang po ang naiisip kong gagawa.
Bakit naman ako?
Sabi n'yo po kasi sa 'kin…
nagniningning ako.
Grabe…
sobrang saya ko po no'n.
Gusto ko lang malaman mo.
Hindi ka…
isang abnormal.
Sabi na. Tama ang doktor na pinili ko.
Alam n'yo, Doc?
Gusto kong maging isang idol.
Gaya ni Seiko Matsuda.
Gusto kong maging idol. 'Yong nagniningning.
Magniningning ka.
Ikaw pa ba?
Ay! Magang-maga! Nangamatis!
Wala na 'yong itlog, pero and'yan pa 'yong balat.
Alam n'yo kung ano 'yong may ganitong itsura?
May picture ako no'n!
Wag na! Nakakahiya!
Seryoso nga. D'yan lang kayo. Sa'n ko nga ba nilagay 'yon?
Ano'ng meron d'yan?
Pinatanggal ni Ai 'yong itlog niya.
Tinitingnan lang namin.
Dito, dito.
Tingnan n'yo, o. Parang 'yong ano, 'yong raccoon.
Oo nga!
Eto na!
Oo nga! Pareho ng itsura!
Tigilan n'yo na nga!
Ai.
Ano'ng pakiramdam mo?
Ano'ng pakiramdam?
Sobrang saya ko!
Talaga?
Wow!
E di, sumayaw tayo hanggang umaga!
-Ai! -Ai!
Go, Ai!
Nakalubog ang mga paa ko Sa malamig na tubig
Nakatingala sa mga skyscraper
Suot ko ang mga paborito kong damit
Wala namang mali sa gano'n
Mahigpit ang hawak sa gintong manibela Humaharurot sa bayan
Ginagawa ang masasayang bagay
Gusto kong makita nang personal Ang magandang view
'Yong hindi lang sa screen ng lumang TV
Sa sandaling mahulog ang karayom
Titigil sa pagtibok ang puso ko
Inalis ni Dr. Wada 'yong itlog ni Ai, tama?
Balita namin, may malasakit ka sa mga "newhalf".
Grabe nga, dinudumog ka ng mga taga-Kansai.
Wag kang malikot. Di ko maidikit.
Kahit pagod ako o kinamumuhian O kahit tumanda ako, di ako titigil
Alam mo, kakainin kita.
Parang mga diyamante
Kahit saang direksiyon man ako tumingin
Hindi ko mailarawan nang maayos
Pero maituturing na yaman ang mga 'yon
Tama ang kutob ko
Ganito mismo ang nasa isip ko
Pinapakilos ako
Nitong nararamdaman ko
Tingnan mo ang ginawa mo!
A, Doc.
PAANO NAMAN 'YONG MGA NORMAL MONG PASYENTE?
MAMATAY KA NA
Ano ba'ng problema nila?
'Yong mga pasyente ko, masayang namumuhay,
di gaya ng mga engot na 'to.
Dito ka ba nagtatrabaho?
A, oo.
Ako si Tsuruku ng Tenma West Police.
Nakatanggap kami ng mga reklamo. Ang ingay daw dito, saka ang daming tao.
Kakaiba daw…
'yong mga pumupunta dito, e.
Pasensiya na kayo.
Di na kami mag-iingay.
Salamat kung gano'n.
Mahirap sigurong sawayin 'yong mga gano'ng imoral, 'no?
Grabe naman kayo sa kanila.
Mauuna na kami.
Ai! Gigil na gigil ako sa 'yo.
Takuya.
-Bakit? -Alam mo naman, e.
Di ako kagaya ng ibang babae.
Wala akong pakialam.
Hindi ko na kaya!
Sa 'kin ka na tumira.
-Sige. -Yes!
-Seryoso ba? -Oo.
-Promise? -Oo.
Ay, hala. Ako na pala. Mamaya na lang ulit, ha?
Magsasama na tayo, ha.
Sorry!
Ai.
Ate Aki?
Pasensiya ka na sa sasabihin ko.
'Yong mga lalaking mahilig sa mga "newhalf",
laging mga tunay na babae ang hanap sa dulo.
Dapat handa ka kung mangyari 'yon.
Sige po.
Ba-bye na po.
Sigurado, mami-miss kita.
-Di naman siya mag-a-abroad, e. -Oo nga, kaso…
Ikaw, ha.
-Dalawin mo kami. -Opo.
Mahal. Di ka pa lalabas d'yan?
Nagpapaalam na si Kenji, o.
Busy ako dito.
Aalis na ako.
Ingat ka, ha.
Takuya!
Isang scandal kasama ang babaeng 'yon
-Ang cute n'yan, a! -Favorite ko 'to, e.
Mapanganib na pag-ibig
Hindi pwede ang scandal na ito
Kahit gaano pa kita kamahal
Pag-aari ka pa rin niya
Kainan na!
Naghalikan tayo sa pool
Tapos umiyak ka
Meron ka dito, o.
-Meron pa rin. -Talaga?
Di ko mapigilan na ibigin ka
Kahit bawal kitang mahalin
Kung pwede lang kitang pakawalan
Hindi ka na sana masasaktan—
-Sino kaya 'yon? -Hayaan mo na.
Hindi pwede.
-Bakit naman? -And'yan na!
Ay, wala?
Sino 'yan?
-Baka prank lang. -Baka kapitbahay. Ang ingay kasi natin.
Di 'yon. Tara, balik na tayo.
-Balik sa ano? -Sa paglalaplapan, siyempre!
Alam mo…
sobrang saya ko.
Ako rin.
-Talaga? -Oo.
Ai.
Pwede na ba tayong mag-ano ngayon?
Ha?
Pero kasi…
Dadahan-dahanin ko.
-Magtiwala ka lang. -Wag, teka…
Tama na.
-Tigilan mo. -Wag kang mag-alala.
-Kaya 'yan. -Last time, hindi, e.
Kaya na 'yan.
Ayaw ngang pumasok last time. Masakit, e!
Sorry.
Wala na.
Wala na 'ko sa mood.
Wala, e.
Ikaw…
Ganyan ka talaga, e.
Matutulog na 'ko.
-Una na 'ko, Doc. -Ingat.
-Umuwi na rin kayo maya-maya. -Oo, sige.
Napa'no ka?
Doc.
Gawin n'yo 'kong babae.
"Babae n'yo"?
Ay, hindi, hindi.
Wala kaming gano'ng relasyon.
Di ba?
Di 'yon magiging madali.
Higit na mas mahirap 'yon kumpara sa pagtanggal ng bayag.
Hihiwa tayo paloob para makagawa ng puke.
Actually, di 'yon basta puputulin lang.
Di dapat natin magalaw 'yong urinary tract mo.
Dapat din, 'yong magiging vagina mo, kakayanin 'yong sex.
Sa totoo lang, Diyos lang ang may kaya nito.
Hindi lang 'yon.
Posible rin na di ka magising sa lakas ng anesthesia.
Ba't kasi di na lang 'yong isa?
Ha?
Dalawa lang naman. Boy o girl. Bakit naging lalaki pa 'ko?
Kung pinanganak sana akong babae, di ko mararamdaman 'to.
Bahala na kung di ako magising.
Basta, gusto kong maging babae.
Kahit mamatay ako, okay lang.
MGA DOKTOR NA NAGSAGAWA NG SEX CHANGE SURGERY
AT LUMABAG SA EUGENIC PROTECTION LAW
MAITUTURING BANG KRIMINAL ANG MGA KAKAMPI NG MGA TRANSSEXUAL?
NAPATUNAYANG NAGKASALA SA PAGSASAGAWA NG SEX REASSIGNMENT SURGERY
Excuse po, Doc.
Ano'ng plano n'yong gawin?
Matatanggalan kayo ng lisensiya pag tinuloy n'yo.
Pwede din po kayong makulong.
Gusto kong subukan.
Pero di ko alam kung…
Di ko alam kung malulusutan ko 'to.
Nauunawaan ko na ngayon
Ibang tao na ako
Habang umaandar ang barko
Sumasayaw ang mga puting alon
Sa likuran nito
Nangako ako sa 'yo
Tutuparin ko 'yon…
Iniisip kong lagyan ng lining 'yong urethra.
Para mag-self lubricate.
Itong bulaklak ng pag-ibig sa puso ko
Sana ay tanggapin mo
Ang asul na kalangitan Na lumalamon sa mga ibon
Do'n ko ipipinta ang aking hinaharap
Pwedeng pinturahan
Pwede ring kulayan
Doon natin iguguhit Ang larawan nating dalawa
Alam mo…
natatakot ako.
Bakit naman po?
Pwede ka kasing mamatay…
pag tinuloy ko 'tong operation.
Pero na-realize ko…
na kung hindi ka magiging ganap na babae…
balang-araw, di mo na kakayanin at para ka na ring namatay no'n.
Baka pwede pa kitang masagip.
Kung magiging matapang ako…
para gawin ang isang successful na operation.
Ai.
'Yong surgery mo…
gagawin ko na.
Doc…
Gusto kong…
sagipin ang buhay mo.
Pati na rin…
ang puso mo.
Hayaan mong operahan kita.
Salamat, Doc.
Salamat talaga.
O, bakit, Kenji?
Bihira kang tumawag dito, e.
Ma? Ano po kasi…
Ano 'yon?
Bale po…
Ay, ano ba 'to.
Nakalimutan ko 'yong sasabihin ko.
Nakalimutan mo?
Pasaway ka talaga.
Pasaway nga po ako.
Ibababa ko na, ha.
Masusunog 'yong kimpira, e.
'Yan pong kimpira n'yo…
Favorite ko 'yan, e.
Gusto ko ulit matikman.
Wala namang kakaiba dito.
Lahat na lang sa 'yo, masarap.
Ingat ka, anak.
Eto na 'yon.
Itutuloy ba talaga natin?
Siyempre naman, Doc.
Medyo…
sumablay ang Diyos kasi nalagay ka Niya…
sa katawan ng isang lalaki.
Aayusin ko ang pagkakamaling 'yon.
Paggising mo,
tama na ang kasarian mo.
Doc?
Bakit?
Sana…
pwede kong makausap 'yong batang ako.
"Magiging okay din ang lahat.
"Magiging babae ka balang-araw."
Kung gano'n…
game na.
Nagpagupit ako
Ng buhok
Sabi mo parang naging ibang tao ako
Mukha kang
Nahihiya
Habang dinadaanan mo ako
Mamatay ka nang binabae ka!
Tingnan nga natin kung may hotdog ka.
Hawakan n'yo!
O, 'yong binabae!
-Si abnormal. -Bayot talaga.
Ai, ang sarap.
Takuya…
Ang saya.
Babae ka na, Ai.
O, bakit?
Tears of joy ba 'yan?
Hindi.
Ha?
E, ano?
Masakit ba? Kaya ka ba umiiyak?
Dahil yata nagseselos ako.
Nagseselos?
Kanino naman?
-Ano kasi, Takuya… -Ano?
Sobrang saya mo sa ginawa natin.
Siguro, iba talaga…
ang gusto mo.
Siguro, babae talaga ang gusto mo.
Siguro…
no'ng lalaki pa ako, di mo talaga ako gusto.
Ano ka ba naman?
Siyempre, gusto kita.
Alam ko naman.
Kaso lang…
di ko maiwasang magselos.
Nagseselos ako sa mga babae.
Kahit wala silang gawin, gusto ng mga lalaki 'yong katawan nila.
Ano ka ba?
Ai…
ngayong babae ka na talaga, ayaw mo bang nagse-sex tayo?
Tumigil ka nga.
Siyempre, gusto ko.
O, di ba?
Ako rin, gusto ko 'yon.
Ang saya nga kasi babae ka na.
Takuya…
Vitals.
Pulse 80. Blood pressure 126 over 73. Stable ang breathing.
Simulan na natin.
-Scalpel. -Eto po.
MARCH CALENDAR
COUNSELING
MAINTENANCE OPERATION
SEX-CHANGE OP
MAG-ORDER ULI NG SILICON SA THREE
Marami na po akong nagawang sex reassignment surgery.
Tingin ko po, malaking problema 'yong pagpigil sa adhesion after surgery.
Example, sa Thailand, gumagamit sila ng pinatigas na kandila bilang dilators.
Kaya lang, di effective saka pahirap pa sa mga pasyente.
Para mas matulungan natin sila,
gusto ko pong gamitin 'yong silicon technology n'yo
para makapag-develop tayo ng silicon dilator
na pipigil sa pagsara ng artificial na vagina.
Naniniwala ako, malaki ang papel nito sa bagong sangay na ito ng medisina.
Sana po, makipagtulungan kayo sa 'kin.
Sobrang saya nina Mama at Papa.
Sobrang excited na silang ma-meet ka.
-Sure ka? Gusto mong nandito ako? -Siyempre naman, 'no.
Di naman pormal 'yong pupuntahan natin.
Ininvite pa nga nila 'yong mga kamag-anak namin.
-Sobrang ganda no'n. -Oo naman.
Noon pa, napakaiyakin na ni Takuya.
Talaga po? Wala po sa itsura niya.
Ano ba? Tama na po. Sawa na 'ko sa kuwentong 'yan.
Ay, kikitain ko nga pala 'yong barkada ko.
Labas lang ako saglit.
Babalik din ako.
-Ingat, ha. -Ingat ka.
Oo na, oo na. Sige, ha.
-Ba-bye! -Ba-bye!
Ang sarap naman po nito.
Ay, salamat naman, iha.
Ate.
Mga bata.
Maglaro muna kayo sa labas.
-Okay po. -Okay po.
O, tara, tara.
-Ba-bye. -Ano'ng lalaruin natin?
Ai.
Nakikiusap ako.
Pwedeng hiwalayan mo na si Takuya?
Po?
Alam namin…
na mabuti kang tao.
Gusto ka nga namin, e.
Tapos, ang ganda-ganda mo pa.
Kaya lang…
Ano kasi…
Hindi mo siya mabibigyan ng anak.
Si Takuya…
Mahilig siya sa mga bata.
Bale, kung hindi kayo maghihiwalay,
mawawala sa kanya 'yong isa sa mga bagay…
na makakapagpasaya sa kanya.
Nakikiusap ako.
Talaga? Kailan 'to nangyari?
Ang old fashioned mo naman.
Ikaw talaga, sis.
O, bakit?
Si Takuya ba?
Wala talaga akong maitatago sa 'yo, Ate Aki.
Lahat, nalalaman ng jokla.
As if naman, di ba?
Magiging okay din po ako.
Kakayanin ko po 'to nang mag-isa.
Okay, sige.
Hello?
Kenji.
Si Lola po?
Andito sa loob.
Kenji.
Lola.
Si Lola…
Lagi ka niyang inaalala no'n, kuya.
Talaga?
"Sana okay lang siya."
May sinasabi pa nga siya, e.
Ano?
"Matatag na bata si Kenji." Lagi 'yon.
SEIKO MATSUDA IDOL BOOK
"Sana, sobrang saya niya ngayon."
Ano ba?
-Ano ba'ng— -Sinabi ko na sa 'yo.
Hindi pa.
-Ba't bigla ka na lang— -Tapos na tayo.
Pupunta na ako sa Tokyo.
Teka. Wag.
Sandali lang.
Ano ba? Akala ko ba mahal mo 'ko?
Itong sa 'tin…
Wala lang 'to, simpleng landian lang.
Landian?
Aalis na 'ko.
Sandali lang.
Ano ba!
Ano, gano'n na lang 'yon?
Kapag mag-isa ako
Pinapakinggan ko ang paborito kong kanta
Dahil pinapawi ni Olivia
Ang lungkot sa puso ko
Ang jasmine tea ko
Hinehele ako ng pampatulog na ito
Gusto kong matapos ang araw ko
Kung paano ko ito gustong matapos Ngayong gabi
Noong una kitang nakilala
Hindi ko naisip
Na darating ang araw na ito
Mas papagandahin natin ang mga bagay
Hindi, nakaraan na 'yon
Lumipas na kasi ang panahon
Napagod ka nang mahalin
'Yong ako na hindi naman totoo
Lahat po, gagawin ko. Promise po 'yan!
Lalaki ka ba?
Pasensiya na, di ka namin matutulungan.
Gusto ko pong maging idol.
Kung babae ka lang sana, kukunin ka namin.
Gustong-gusto ko po talaga 'to!
Ayos, gusto kita. May alam akong agency para sa 'yo.
-Talaga po? -Oo naman.
Sa adult industry sila. Mga gaya mo ang hanap nila.
Po?
'Yong ibang customer namin, iba talaga 'yong hinahanap, e.
Talaga po?
Ang galing naman.
Nasa preliminary phase pa 'yon.
Kung magiging okay, mas makakatulong ako sa mga gaya mo kasi mas mura na.
Mukhang okay 'yong mga nangyayari sa 'yo, Doc, a.
Ikaw ba?
Ginagalingan mo ba sa Tokyo?
Siyempre naman!
Punong-puno nga 'yong schedule ko.
Di ako natakot dito sa Tokyo.
Buti naman.
Ay, teka. Mamaya na lang ulit.
Okay po. Tatawag ulit ako mamaya.
Ibababa ko na.
Ha? Punong-puno 'yong schedule?
Sino 'yan?
Hay, baka prank na naman.
Ma?
Salamat.
Bakit napadalaw kayo?
Magdi-divorce na kami.
May babae 'yong tatay mo.
Talaga po?
Hindi ko na matiis 'yong ginagawa niya.
Kahit gano'n siya, pag inisip mong makipaghiwalay na,
di mo rin maiiwasang mag-isip ng kung ano-ano.
Bale po…
pumunta kayo dito para sabihin 'yan?
Anak kita, e.
Naiintindihan mo…
ang pinagdadaanan ko.
Ang puso ng isang babae.
Po?
Kasi…
kahit dati pa…
babae ka na, di ba?
Mula ngayon, di mo na kailangang…
itago sa 'kin.
Pasensiya ka na.
Pinanganak kitang lalaki.
Pasensiya na.
Ano ba'ng sinasabi n'yo?
Wala po kayong kasalanan.
Responsibilidad ng magulang ang anak niya.
No'ng namatay 'yong lola mo…
nadurog 'yong puso ko.
No'ng pumunta ka, pinilit mong magpakalalaki.
Sakal na sakal 'yong totoong ikaw.
Naisip ko, dahil sa 'kin, nahihirapan ka.
Masakit sa 'kin na makita 'yon.
Kaya…
Kaya di kita hinarap no'n.
Pero di 'yon ang unang beses.
Bata ka pa lang, nagpapanggap na 'ko na di ko napapansin.
Noon n'yo pa po pala alam?
Siyempre naman.
Nanay mo 'ko, e.
Ma…
akala ko po, galit kayo sa 'kin.
Naku, hindi, a!
Isang beses nga…
binisita pa kita.
Gusto kitang makausap no'n.
Gusto ko nang harapin 'to.
-Sino kaya 'yon? -Hayaan mo na.
Hindi pwede.
And'yan na!
Sino 'yan?
-Baka prank lang. -Baka kapitbahay. Ang ingay kasi natin.
Di 'yon. Tara, balik na tayo.
-Balik sa ano? -Sa paglalaplapan, siyempre!
Di ko 'to nabigay no'n.
Paborito mo 'to.
Wala akong kuwentang ina.
Pasensiya na.
Pasensiya ka na.
Ano ba'ng sinasabi n'yo?
Ako nga po 'yong…
dapat mag-sorry.
Ginanito ko…
'yong katawang pinaghirapan n'yong ipanganak.
Wag kang mag-sorry.
Lalaki ka man,
o babae,
anak pa rin kita.
Pinakamamahal na anak.
Ma…
May request sana ako sa 'yo, Ai.
O, bakit?
Mama…
tinawag n'yo 'kong Ai.
Di n'yo ako…
tinawag na Kenji.
Pwede mo ba akong makeup-an?
Makeup po?
Alam mo kasi…
pumunta ako do'n sa bar
para mapanood kitang sumayaw.
Talaga po?
Ang ganda-ganda mo nga, e.
Ang ganda mo no'n, sobra.
Proud na proud ako no'n.
Nainggit nga ako…
sa maganda at nagniningning mong makeup.
Bakit ba napakaganda
Ng mga pangarap na niluma na ng panahon?
Ang dating pagmamahal
Hanggang ngayon
Matamis na alaala pa rin
Matatamis na alaala
Doc, eto po 'yong files para sa counseling bukas.
A, okay. Salamat.
Baka sinasagad n'yo ang katawan n'yo, ha.
Ikaw ba?
Ay, sarado na po kami—
Talagang di n'yo na tinatago, 'no?
Ang alin?
Alam mo, ayos lang naman…
kung kakalikutin mo nang konti 'yong mukha ng mga binabae.
Ngayong buwan…
ilang titi na ang pinutol mo?
-Ingat ka sa mga binibintang mo. -Ay, sorry.
Nadulas lang.
Pero para sa mga kagaya namin, kailangang maimbestigahan 'to nang maayos.
Pagliligtas ng buhay itong medical pocedure na 'to.
Hindi ikaw ang magdidikta n'yan.
Kundi ang batas.
Seryoso?
Dati ka talagang lalaki?
Isikreto mo na lang kaya 'yan? Di mahahalatang di ka babae.
Pangarap ko pong maging idol. Gusto ko ring maging totoo.
Gusto ko 'yan. Kukunin kita.
Pupunuin namin ang schedule mo.
Maraming salamat po!
Ang cute mo!
Hello sa inyong lahat!
Maraming salamat po sa pagpunta!
Ako po si Ai.
Galing po ako sa Osaka. Gagalingan ko po dito sa Tokyo!
MATSUZAKAYA FREE CHARITY MUSIC FESTIVAL
Uy, tingnan n'yo, o! Ba't gano'n siya?
Balita ko, 'yong artista mamaya, malaki daw 'yong kargada.
Dapat pala, magpapansin tayo gamit ang boobs natin.
Wala 'to sa usapan. Di ko kayang magsuot nito.
Ano'ng gusto mong gawin ko?
Sabi ng agency, okay lang.
Wala namang hiya ang mga binabae, e.
BOYS OVER BALLS
Ano ba talaga 'ko?
Doc Wada, halika po. Bilis!
-Ano'ng nangyari? -Emergency! Nag-V-fib po itong pasyente!
Ako na.
-I-open ang IV line! -Opo!
-DC. Adrenaline. -Naririnig mo ba 'ko?
-Eto na. -Rinig mo ba 'ko?
Walang pulso!
-'Yong DC! -Eto na po!
Ia-ambu bag ko na.
Pwedeng pakipaliwanag nito?
Ang daming medical terms.
Hindi ko maintindihan, e.
Bakit may namatay na binabae
do'n sa operating room n'yo?
Inaalam pa namin 'yong dahilan ng pagkamatay.
Talaga?
Kung ako ang tatanungin,
habang naka-anesthesia siya, nagkakomplikasyon siya dahil sa ARDS.
Di maiiwasan ang ARDS.
-Di pa kasi identified ang cause no'n. -Gano'n?
Sinasabi mo bang wala kang kasalanan?
Sinasabi ko lang kung ano 'yong sa tingin kong nangyari.
Kahit 'yon man lang, para sa namatay na pasyente.
A, okay.
Okay, okay.
Oo nga pala, Dr. Wada.
Alam mo…
noon ko pa 'to gustong itanong.
Bakit ba sobrang interesado ka sa mga ganitong tao?
Pareho siguro kayo ng mga hilig gawin, 'no?
O baka naman…
medyo nag-e-enjoy ka…
sa pagputol ng ari ng iba.
Di bale,
di natin kailangang magmadali.
ANGEL NEST
-Di ba, mahal tumira sa Sangen-chaya? -Ang sabi nila…
"Friendly" 'yong lugar.
Hindi kagaya mo, 'no?
Tigilan n'yo. Bakit mo 'ko tinatawanan?
By the way, Ai. Ang ganda dito sa pingtatrabahuhan mo, ha.
Pinakiusapan ako ng kaibigan ko.
Tinatanggihan ko nga. Busy din kasi ako sa pagpe-perform.
Uy, okay. Di ka nababakante.
Sobrang saya ko na pumunta ako sa Tokyo.
Oo nga pala.
-May ipapakita ako sa 'yo. -Ano?
Ito.
O.
Miss International…
Queen?
Oo. Para 'yan sa pinakamagagandang trans woman.
Ai.
Cute ka. Sali ka.
-Di ba? -Gusto ko sana, kaso sobrang busy ko.
Kung di ka sasali, ako na lang. Ire-represent ko ang Japan!
Utang na loob, wag na.
-Baka lumubog ang buong Japan. -Ang bitch mo! Grabe ka, ha.
Ikaw talaga.
-Di papatok 'yang expression mo. -Oo nga.
-Ai, nabalitaan mo ba 'yong kay Dr. Wada? -Ano'ng meron?
May namatay sa clinic niya.
Talaga?
Pero di naman niya kasalanan, so sigurado, walang mangyayari sa kanya.
Ay, wala nang bula 'yong sa 'kin.
-Laklakin mo na. -Ikaw talaga, sis.
Ayan na siya!
-Dr. Wada! -Dr. Wada!
-Ano'ng comment n'yo sa namatay?
-Nasabihan n'yo na 'yong pamilya? -Ano'ng opinyon n'yo sa sex reassignment?
Dahil ba sa dosage ng anesthesia?
-Tingin n'yo ba, pumalpak kayo? -Excuse me.
Ayos lang kayo, Doc?
Oo.
Pa'no tayo magbubukas kung ganito?
Doc, ito po, o.
Ano 'yan?
Listahan ng mga magpapaopera.
Ngayong buwan, mas dumami pa.
Ganito karami?
Opo.
SALAMAT, DR. WADA
MAGNININGNING AKO NANG SOBRA FROM AI
Okay ba kayong lahat?
Talaga?
Bakit kaya?
Uy, alam n'yo ba?
Tama. Sa wakas, nasa Nagoya na 'ko.
Salamat.
Ano, kada summer,
nagko-concert tour ako.
Kaso, ngayong taon, medyo natagalan ako. November na tuloy. Malamig na.
At dahil sobrang lamig, kailangan nating magpainit ulit.
Di ba?
Uy!
Kaya naman…
-Sorry! -Kumusta na?
-Nakakatuwa naman po. -Natutuwa kang makita ako?
Ano ba 'yong ginagawa mo pagpasok ko?
Si Kyon Kyon ba 'to?
Wow, nakabisado mo 'yong lines niya?
Siyempre po. Araw-araw kong pinapanood, e.
Talaga? Bale, na-memorize mo lang?
Pwede mong gawing gig 'yon. Nakakatawa kung madami kang gagayahin.
-Tingin n'yo po? -Oo naman. Natawa nga ako.
Pero kung gusto mong maging idol, di mo kailangang gawin 'yon.
Sa tingin ko lang naman.
So, ayun.
Ano ba'ng oorderin ko?
Okay.
Subukan ulit natin.
O, bakit?
Nag-oopera sana ako ngayon.
Pero ang gusto mo, ibato sa 'kin ang sisi.
Kaya di ka na nag-iimbestiga nang mabuti. Madali kasi kung ituturo mo ako.
Na namatay 'yong pasyente dahil na-overdose sa anesthesia.
Nakakalungkot naman 'yan.
Ganyan pala 'yong nararamdaman mo.
Makinig ka.
May na-realize ako.
Ano?
Di nililigtas ng mga doktor ang mga pasyente nila.
Baliktad ang nangyayari.
Dahil gustong mabuhay ng mga pasyente, nagagawang magpatuloy ng mga doktor.
Gano'n pala.
'Yong ginagawa namin, parang pasasalamat.
Ginagawa namin lahat, para kahit konti, mabawasan 'yong pagdurusa nila.
Di sapat ang manggamot lang para gumaan ang pagdurusa.
May mas mahalaga kaming pinagsisikapan.
Nakikipagtulungan kami sa mga pasyente para mapagaling namin sila nang maayos.
'Yon ang dahilan kung bakit may mga doktor!
'Yong panggagamot…
pati ang mga doktor…
Sa simula't sapul pa lang, meron na no'n.
Wala pang mga bansa at batas, meron na no'n.
Kaya naman hindi ako yuyuko sa inyo.
Wala, imposible 'to.
Di ako magiging idol.
Gustong-gusto ko talagang maging idol.
Doc?
May pinuntahan ako malapit dito.
Kumusta na po kayo?
Nabalitaan ko 'yong nangyari.
Ikaw, kumusta?
Okay ka naman ba?
Siyempre naman po! Okay na okay po lahat.
Mabuti.
Tama 'yong desisyon mong pumunta dito.
Kahit dito sa Tokyo, nagniningning ka.
Di naman talaga ako nagniningning.
Pundido na 'yong ilaw ko.
Wala pa talaga akong naabot…
mula no'ng lumipat ako dito.
Bakit ba ako nandito?
Alam mo…
naniniwala ako na ikaw 'yong naging gabay ko.
'Yong orchiectomy mo…
'Yong reassignment surgery mo…
Binigyan mo ng liwanag 'yong tamang daan para sa 'kin.
Pero ikaw…
Wala ka namang napala.
Tapos…
nagtiwala pa siya sa 'kin.
Nagtiwala 'yong pasyente…
pero binigo ko siya.
Tama ba talaga…
'yong ginawa natin?
Siyempre, tama 'yon!
Hindi 'yon pagkakamali.
Tama lang na ginawa natin 'yon!
Kaya mo 'yan, Doc!
Kaya ko rin 'to!
Marami pang magandang mangyayari sa 'tin!
Magniningning tayo.
Aalis na 'ko.
Pasensiya na, naging madrama ako.
Babalik na ulit ako sa pag-oopera bukas.
Kaya binisita kita.
Sige.
3.0 nylon.
Eto po.
Cooper.
Okay po.
Marami pa akong kayang gawin.
Gaya no'ng mga nakikita kong ginagawa ng iba.
Bumubuo sila ng mga bagay step by step. Slowly but surely.
At mula sa kinatatayuan ko, parang sobrang layo at sobrang taas nila.
Humahanga talaga ako sa kanila.
Pero pag tinitingnan ko ang sarili ko,
naglalagay lang ako ng mga kung ano-ano sa lupa.
Hindi mataas, mababa lang, tapos di ko alam kung ano ba ang nabubuo.
Maaaring pagdudahan ako ng iba, pero…
KYOKO KOIZUMI SING! SING! SINGLES!
"NEWHALF" PATAY SA PALPAK NA ILEGAL NA SEX CHANGE SURGERY
Halika na. Aalis na tayo.
-Ang hirap maging kaliwete. -Lasing ka na.
Dapat 'yong bigat ko, ilagay ko sa kanang siko ko.
-Maikli ang buhay ng mga kaliwete. -Mamamatay ka na.
-Sino'ng mamamatay na? -May kilala akong—
Teka!
-Hello? -Nakakadagdag 'yon ng stress.
Talaga? Dadaan ka dito?
Ay, grabe, sobrang saya naman! Hihintayin kita.
-Ano 'yon? -Sino'ng dadaan dito?
Mga sir.
Maya-maya lang…
may dadating na idol dito!
-Ano? -Ano?
-Hala, parating na siya.
-Kailan pa may ganito? -Di ako nasabihan, e.
Sobrang excited niya.
Di ako makapili! Sexy o cute?
Alin ang gusto mo?
Di ako makapili!
Siya ba 'yong idol?
Dahil isa akong dalaga na busilak ang puso
Dahil mahal kita
Kumusta, Tokyo? Ako 'to, si Aya Matsuura!
-Si Aya! -Si Aya!
-Si Ayaya! -A, si Ayaya!
Kaninang…
umaga,
nagising ako nang 9:00 a.m.
Ngayon, pumunta na ako sa banyo.
Meron doong tube ng toothpaste.
Tapos, sa tabi ng toothpaste,
andun 'yong facial cleanser ko.
Kinuha ko 'yong tube,
tapos naghilamos na ako.
Sabi ko sa sarili ko,
"Uy, parang iba 'tong cleanser ko."
'Yong mukha niya!
Doon ko na nga na-realize.
Ay, hala! Mali pala 'yong nakuha ko.
"Yeah! It's a holiday!"
Yeah! Bakasyon na!
Ito ang wish ko ngayong summer
Yeah! Salubungin ang tag-init
Gusto kong ma-in love
Yeah!
Ai! Ai!
Akala ko ba, gusto mong maging idol? Ano 'tong ginagawa mo?
-Pinag-isipan ko po. -O.
Kung sa'n ako magaling, pwedeng 'yon ang gawin ko.
Aba, suwabe, a!
Ang galing no'n. Solid! Ay, mali, the best 'yon!
Pwede ba kitang i-pitch sa producer namin?
-Talaga ba? -Uy, di nga?
Seryoso ako.
Di ako makapili! Sexy o cute?
Alin ang gusto mo?
Di ako makapili! Gusto kong mapansin mo ako
Dahil isa akong dalaga na busilak ang puso
Dahil mahal kita
Star talaga siya.
Oo. Papatok siya sa mga tao.
"Yeah! It's a holiday!"
Yeah! Bakasyon na!
Ito ang wish ko ngayong summer
Yeah! Salubungin ang tag-init
Gusto kong ma-in love
Ayan na!
Yeah!
Nice!
-Nakakatawa ka! Sobra! -Ibang klase!
Hello sa inyo! Ang guest natin ngayon ay walang iba kundi si Ai Haruna.
Hello, ako po si Ai Haruna. Salamat po sa pag-invite sa 'kin.
Welcome sa show.
Grabe, ang cute mo.
Talaga po?
Date naman tayo minsan.
Dati siyang lalaki.
Ladyboy ka? Wag na pala.
Ayan ka na naman!
Ang galing…
-Di naman halata. Mukha siyang babae. -Talaga ba?
-Gusto kita. Isasama kita pauwi. -Iwan mo na ako dito.
Ayan ka na naman! Love mo naman ako, e.
Sikat na sikat ka ngayon, ha.
TO TENMA WEST POLICE
OFFICIAL OPINION WADA PLASTIC SURGERY CLINIC
TUNGKOL DO'N SA SANHI NG PAGKAMATAY, MASASABI KONG…
GINAWA KO ANG MAKAKAYA KO.
KUNG LILITISIN MAN AKO DAHIL HINDI AKO NAKAPAGLIGTAS NG BUHAY…
Ayan ka na naman!
Hay.
Ay, wow.
Doc.
Gising na po.
Doc?
Hay, grabe. Ang galing mo kanina, Ai!
-Gaya last week, tawang-tawa sila sa 'yo. -Nakakatuwa naman po.
Lahat, bilib na bilib sa 'yo.
Di lang 'yong mga audience, ha. Tuwang-tuwa sa 'yo lahat ng staff. Di ba?
-Oo, tama 'yon. -Utang ko po 'to sa inyo.
Para sa 'min, isa kang star. As in shining star.
-Next week ulit, ha? -Opo!
-O, sige, ha! -Ingat po.
-Same time next week. -Okay po!
-O, sige na. -Ba-bye po.
Hello?
Hello? Si Kiyomiya 'to ng Wada Clinic.
Ay, kumusta na po kayo?
PUMANAW NA SI DR. KOJI WADA.
SARADO NA ANG CLINIC.
DR. WADA
Nagulantang kaming lahat…
doon sa balita.
Sobrang naapektuhan siguro siya sa nangyari.
Di man lang siya…
kumuha ng abogado niya.
Gusto niya, sa kanya manggagaling 'yong totoo.
Pero sa huli,
ni-refer nila siya sa mga prosecutor, kesyo nagkamali daw siya sa anesthesia.
Pero kahit gano'n,
ang haba pa rin ng pila ng mga pasyente niya.
Kahit wala siyang tulog, patuloy pa rin siya sa pag-oopera.
Grabe 'yong pagod niya.
Kaya ayun, nagkaro'n siya ng insomnia.
Kaya gumamit siya ng anesthesia.
Nasobrahan siguro niya 'yong dosage.
Ang dami tuloy umiyak na mga babae.
Ang salbahe niya.
May…
May sinabi ako kay Doc no'ng binisita niya 'ko.
Sabi ko, tama 'yong ginawa namin.
Sabi ko, magniningning kami.
Gusto ko sanang ipakita sa kanya…
na kaya kong mas magningning pa.
-Nagniningning ka naman na. -Pero kulang pa!
Kulang pa 'to.
Ayoko no'ng para bang… hanggang dito lang 'yong kinang ko.
Tingin n'yo ba, makikita niya ako…
kung mas magniningning pa ako?
Siyempre naman.
Babantayan ka niya mula do'n sa taas. Sa lugar na puno ng mga bituin.
Dahil ikaw lang ang titingnan niya, Ai, magkakaro'n siya ng sore eyes.
-Teka lang! Teka lang! -Bilisan mo!
Paa ang gamitin mo, wag 'yang bibig mo.
-Oo nga. -Bilis, bilis!
-Umabot tayo. -Late lang tayo, pero umabot naman.
-O. Mga flag. -Umabot tayo.
Salamat.
-Please welcome, Haruna Ai. -Start na.
Nagpagupit ako ng buhok
Sabi mo parang naging ibang tao ako
Ang cute naman!
Mukha kang nahihiya
Habang dinadaanan mo ako
Sana sinabi mo sa akin
Na nagagandahan ka sa akin
Palagi kang nagtatago
Sa likod ng pag-aalinlangan
Ai!
Fresh, fresh, fresh!
Buksan mo na ang pinto sa tag-init
At dalhin mo ako kung saan
Fresh, fresh, fresh!
Bubuksan ng tag-init ang pinto
At tatanggapin tayo kung ano tayo
Doc?
Ang galing ko po, 'no?
Ako ang pinakamagaling sa buong mundo.
Kaso nga lang…
mas magaling pa rin 'yong ginawa mo.
Nakapagtanggal ka ng mahigit 600 na titi.
Nakakabilib 'yon.
'Yong pagtanggal sa itlog ko…
saka sa titi ko…
First time mo 'yong dalawang 'yon, di ba?
Proud ako…
na ako 'yong una mo.
Para sa 'yo 'to, Doc.
Kakanta ako…
at sasayaw.
Sana magustuhan n'yo.
Kanta at sayaw 'to…
ng unang babaeng ginawa n'yo.
Salamat po, Doc.
Kung di ko kayo nakilala,
sigurado po…
Salamat po.
Paalam na, sweet pain
Natapos na kahapon 'yong mga gabi
Na nakapangalumbaba ako
Gusto kong siguruhin
Na may kahulugan ang pagkikita natin
Kaya idinilat ko ang mga mata ko sa dilim
Mabilis ang mga yabag ko Pababa sa hagdan sa likuran
Gusto kong umalingawngaw 'yon Sa natutulog na mundo
Abandonadong motor sa bakanteng lote
Graffiti sa pader
Hanga ako sa mga 'yon
-Ai! -Ai!
Ang pagdadalamhati
Maghihilom lamang mula sa loob
Naiintindihan ko na itong revolution ko
Gagawa ako ng ingay bukas
Gusto kong may makaintindi agad
Sa mga luha at pangarap ko
Kung aabutin mo ang mga pangarap mo
Hindi pwedeng basta ka lang iiyak
Ito ang tinuro mo sa 'kin
Hahayaan ko na Ang mga takot at pangarap ko
Damhin mo ang kirot ng puso ko
Napapalibutan ako ng mga taong nakangiti
Pero ang hirap ng malulungkot na gabi
Gusto kong ibahagi 'yon
Ang mga salitang nakasulat Sa gilid ng aking aklat
Ay nagkakaroon na ng buhay
NAG-ALOK SI DR. KOJI WADA NG ABOT-KAYANG GENDER-AFFIRMING CARE
SA MGA NAKAKARANAS NG GENDER DYSPHORIA AT GINAWA NIYA IYON NANG BUONG PUSO.
MAHIGIT SA 600 NA OPERASYON ANG NAGAWA NIYA.
Sa pag-iisa, makakahanap ka ng lakas
Ayokong mawala ito Sa dami ng tao sa lungsod na ito
Gusto kong ituloy ang aking revolution
Gagawin kong iba ang bukas
Gusto kong may makaintindi agad
Sa mga luha at pangarap ko
Ganito ko gustong tahakin ang buhay
Walang pwedeng magdikta sa akin
Gusto kong panoorin ito kasama ka
Gusto kong hawakan nang mahigpit Ang mga takot at pangarap ko
Naiintindihan ko na itong revolution ko
Gagawa ako ng ingay bukas
Gusto kong may makaintindi agad
Sa mga luha at pangarap ko
Kung aabutin mo ang mga pangarap mo
Hindi pwedeng basta ka lang iiyak
Ito ang tinuro mo sa 'kin
Hahayaan ko na Ang mga takot at pangarap ko
Nagsalin ng Subtitle: John Vincent Lunas Pernia